text: 1354 juleindbrud er anmeldt indtil videre
  28 december 2015 kl. 09.06
  I hele landet har der indtil videre været 1354 indbrud i juledagene. Alene i TV SYDs sendeområde er tallet på 187 indbrud. 
  Rigspolitiet laver hver dag statistik over antallet af indbrud i boliger i juledagene, og der er blevet talt 1354 anmeldelser fra søndag den 20. december til søndag den 27. december 2015 i hele landet.
  Det seneste døgn har der været 27 nye anmeldelser af indbrud i Sydøstjyllands Politikreds og Syd- og Sønderjyllands Politikreds, der dækker TV SYDs sendeområde, hvor der i alt i perioden har været 187 juleindbrud.
  Dermed ser det ud til, at antallet af indbrud overgår tallet fra samme periode sidste år, men langt færre end i 2013.
  